
Uznesenie Okresný súd Poprad v právnej veci starostlivosti súdu o maloleté dieťa: A. B., nar. XX.XX.XXXX, bytom C. XXX/XX, XXX XX D., dieťa rodičov - maloletej matky: E. B., nar. XX.XX.XXXX, trvale bytom C. XXX/ XX, XXX XX D. a otca: F. G., nar. XX.XX.XXXX, bytom C. XXX/XX, XXX XX D., o návrhu otca na zrušenie poručníctva, takto rozhodol: I. Konanie z a s t a v u j e. II. Žiaden z účastníkov n e m á n á r o k na náhradu trov konania. odôvodnenie: 1. Návrhom podaným dňa 10.01.2025 sa navrhovateľ - otec domáhal zrušenia poručníctva vo vzťahu ku svojmu maloletému synovi A.. V čase podania návrhu už bol zapísaný v rodnom liste maloletého ako jeho otec a mal záujem zveriť maloletého do jeho starostlivosti. 2. Rozsudkom Okresného súdu Poprad č.k. 27P/14/2014 – 47 zo dňa 23.05.2025 bola maloletému A. ustanovená za poručníčku jeho stará matka H. G., nar. XX.XX.XXXX. 3. Dňa 13.12.2006 navrhovateľ – otec F. G. nadobudol plnoletosť, teda nadobudol spôsobilosť na právne úkony v plnom rozsahu. 4. Podľa § 59 ods. 1 písm. e) zákona č. 36/2005 Z. z. zákon o rodine a o zmene a doplnení niektorých zákonov (ďalej ,,zákon o rodine“) poručníctvo zaniká dosiahnutím plnoletosti rodiča maloletého dieťaťa. 5. Na výsluchu konanom na tunajšom súde dňa 27. 02.2025 súd oboznámil navrhovateľa s tým, že poručníctvo môže zaniknúť buď zo zákona alebo na základe právoplatného rozhodnutia súdu. V súčasnosti má maloletý A. plnoletého zákonného zástupcu – otca F. G., ktorý nadobudol plnoletosť dňom dosiahnutia 18-teho roku veku, teda 13.12.2024. S poukazom na ustanovenie § 59 ods. 1 písm. e) zákona o rodine došlo ex lege k absolútnemu zániku poručníctva, nakoľko zanikli dôvody, pre ktoré bol poručník maloletému dieťaťu ustanovený. 6. S poukazom na uvedené skutočnosti navrhovateľ ústne do zápisnice z výsluchu vzal podaný návrh v celom rozsahu späť. Zároveň uviedol, že s družkou a s maloletým A. žijú v spoločnej domácnosti a riadne zabezpečujú o maloletého starostlivosť. 7. Podľa § 29 ods. 1 až 3 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je
potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 8. Keďže dosiahnutím plnoletosti rodiča maloletého dieťaťa došlo zo zákona k absolútnemu zániku poručníctva a maloletý sa nachádza v osobnej starostlivosti plnoletého otca, súd ma za to, že nie je potrebné v konaní pokračovať. Vzhľadom na charakter konania, prihliadnuc na späťvzatie návrhu navrhovateľom, dospel súd k záveru, že sú splnené podmienky v zmysle citovaných ustanovení, a preto konanie zastavil (výrok I.). 9. Podľa § 58 ods. 1 CMP o nároku na náhradu a o výške trov konania rozhoduje súd v rozhodnutí, ktorým sa konanie končí. 10. Podľa § 57 CMP o povinnosti nahradiť trovy konania, ak nejde o trovy konania štátu, rozhoduje súd len na návrh. 11. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 12. O trovách konania súd rozhodol v zmysle citovaných ustanovení tak, že žiadnemu z účastníkov konania nepriznal nárok na náhradu trov konania, nakoľko si náhradu trov konania účastníci neuplatnili (II. výrok). Poučenie: Proti tomuto uzneseniu možno podať odvolanie do 15 dní odo dňa jeho doručenia prostredníctvom Okresného súdu Poprad, na Krajský súd v Prešove. V odvolaní sa má uviesť, ktorému súdu je určené, kto ho podáva, ktorej veci sa týka a čo sleduje, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh), musí byť podpísané a uvedená spisová značka konania. (§ 127 a § 363 CSP) Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolanie. (§ 364 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. (§ 365 ods. 2 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (62 ods. 1 CMP) Odvolacie dôvody možno meniť a dopĺňať až do rozhodnutia o odvolaní. (§ 62 ods. 2 CMP).

